wannaphong/clean_thaiwikipedia huggingface dataset:
# ชีปีโอเน บอร์เกเซ
สคิปิโอเน บอร์เกเซ (ค.ศ. 1576 - (2 ตุลาคม ค.ศ. 1633)
พระคาร์ดินัล สคิปิโอเน บอร์เกเซเป็นบาทหลวงโรมันคาทอลิกและนักสะสมศิลปะของยุคเรอเนสซองซ์และเป็นสมาชิกของตระกูลบอร์เกเซ
thumbnail
 ชีวิต 
สคิปิโอเน บอร์เกเซเดิมชื่อสคิปิโอเน คัฟฟาเรลลิ  เกิดเมื่อ ค.ศ. 1576 ที่โรมในประเทศอิตาลี เป็นบุตรของฟรานซิสโค คัฟฟาเรลลิและออร์เท็นเซีย บอร์เกเซ บิดาของสคิปิโอเนประสบปัญหาทางการเงินฉะนั้นคามิลโล บอร์เกเซลุงทางมารดาจึงเป็นผู้จ่ายค่าเล่าเรียนให้ เมื่อได้รับเลือกให้เป็นสมเด็จพระสันตะปาปาปอลที่ 5New Advent Catholic Encyclopedia, Pope Paul V ในปี ค.ศ. 1605 คามิลโลก็แต่งตั้งสคิปิโอเนให้เป็นคาร์ดินัลและมอบสิทธิให้ใช้สกุลบอร์เกเซพร้อมทั้งตราประจำตัว

และตามธรรมเนียมของคติเห็นแก่ญาติ (nepotism) คาร์ดินัลบอร์เกเซก็ใช้อำนาจในฐานะเลขาธิการของพระสันตะปาปาและในนามของพระสันตะปาปาในการเพิ่มพูนฐานะทางการเงินโดยการเก็บค่าธรรมเนียมและภาษีต่างๆ และสะสมที่ดินเป็นจำนวนมากแก่ตระกูลบอร์เกเซ
# สกายไลน์
สกายไลน์ (Skyline) อาจหมายถึง
 นิสสัน สกายไลน์ รถยนต์จากบริษัทนิสสัน
 สงครามสกายไลน์ ดูดโลก ภาพยนตร์
# ทะเลสาบอิรี
ทะเลสาบอิรี  เป็นทะเลสาบที่มีพื้นที่ผิวน้ำใหญ่เป็นอันดับที่ 4 ในหมู่ทะเลสาบของภูมิภาคเกรตเลกส์ และใหญ่เป็นอันดับที่ 10 ของโลกLarge Lakes of the World. Factmonster.com. แต่อย่างไรก็ตามทะเลสาบอิรีก็เป็นทะเลสาบที่ตื้นที่สุดและมีปริมาตรน้ำน้อยที่สุดในหมู่ทะเลสาบทั้งห้า 

ในทางภูมิศาสตร์เป็นพรมแดนธรรมชาติระหว่างแคนาดากับสหรัฐอเมริกา โดยทิศเหนือติดกับรัฐออนแทรีโอของแคนาดา ทิศตะวันตกติดกับรัฐมิชิแกน ทิศใต้และทิศตะวันออกติดกับรัฐโอไฮโอ รัฐเพนซิลเวเนีย และรัฐนิวยอร์กของสหรัฐอเมริกา ชื่อของทะเลสาบมาจากชื่อของชนเผ่าอิรี ซึ่งเป็นชาวพื้นเมืองอาศัยอยู่ชายฝั่งทางตอนใต้ของทะเลสาบ
# คนครุ่นคิด (รอแด็ง)
คนครุ่นคิด  เป็นประติมากรรมที่สร้างโดยโอกุสต์ รอแด็ง ประติมากรชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์รอแด็ง กรุงปารีส ในประเทศฝรั่งเศส

"คนครุ่นคิด" เป็นประติมากรรมบรอนซ์และหินอ่อนที่เป็นรูปชายนั่งคิดเหมือนมีความขัดแย้งภายในStatues — The Thinker รูปปั้นมักจะใช้เป็นสัญลักษณ์ของปรัชญา

 ประติมากรรม 
ประติมากรรม "คนครุ่นคิด" เดิมชื่อ "กวี" เป็นงานที่จ้างโดยพิพิธภัณฑ์มัณฑนศิลป์  ในกรุงปารีสเพื่อเป็นรูปปั้นสำหรับประตูทางเข้าพิพิธภัณฑ์ รอแด็งได้รับแรงบันดาลใจจากไตรภูมิดันเตของดันเต อาลีกีเอรี และตั้งชื่อประตูว่า "ประตูนรก" ประติมากรรมแต่ละชิ้นเป็นตัวแทนของตัวละครจากมหากาพย์ เดิม "คนครุ่นคิด" ตั้งใจจะให้เป็นดันเต อาลีกีเอรี หน้า "ประตูนรก" ครุ่นคิดถึงมหากาพย์ ในประติมากรรมชิ้นสุดท้าย รูปปั้นเล็กนั่งอยู่เหนือประตูคิดถึงชะตาของผู้อยู่ข้างใต้ ประติมากรรมเป็นรูปเปลือยเพราะรอแด็งต้องการสร้างผู้ที่มีลักษณะเป็นวีรบุรุษทำนองเดียวกับมีเกลันเจโล ที่แสดงให้เห็นทั้งด้านสติปัญญาที่เกิดขึ้นจากความยำเกรงในพระเจ้าและความสามารถทางกวีนิพนธ์

รอแด็งสร้างปูนหล่อขนาดเล็กใน ค.ศ. 1880 รูปใหญ่หล่อเสร็จเมื่อ ค.ศ. 1902 แต่มิได้ตั้งแสดงให้ประชาชนชมจนปี ค.ศ. 1904 ต่อมางานชิ้นนี้ตกไปเป็นของกรุงปารีส และถูกนำไปตั้งอยู่หน้าตึกป็องเตอง (Panthéon) ใน ค.ศ. 1906 และใน ค.ศ. 1922 ก็ถูกย้ายไปหน้าโรงแรมบีรงที่ต่อมาเป็นพิพิธภัณฑ์รอแด็ง

ประติมากรรมชิ้นนี้เป็นชิ้นที่เป็นที่รู้จักกันมากที่สุดชิ้นหนึ่งของรอแด็ง และมักจะใช้เป็นสัญลักษณ์ที่เกี่ยวกับความมีสติปัญญา และต่อมาก็เป็นหัวเรื่องการเสียดสีที่เกิดขึ้นเมื่อรอแด็งยังมีชีวิตอยู่

 หล่อเพิ่ม 
ประติมากรรม "คนครุ่นคิด" ถูกหล่ออีกห้าสิบรูป และนำไปตั้งหน้าพิพิธภัณฑ์ในหลายประเทศ ขนาดรูปก็ต่างกันไป บ้างก็ใหญ่กว่ารูปเดิม บ้างก็เล็กกว่า
# รูปหลายเหลี่ยมนูนและเว้า
ในทางเรขาคณิต รูปหลายเหลี่ยมรูปหนึ่งอาจจัดว่าเป็น รูปหลายเหลี่ยมนูน หรือ รูปหลายเหลี่ยมเว้า อย่างใดอย่างหนึ่ง

 รูปหลายเหลี่ยมนูน 
thumb|right|150px|รูปห้าเหลี่ยมปรกติเป็นรูปหลายเหลี่ยมนูน
รูปหลายเหลี่ยมนูน  คือรูปหลายเหลี่ยมเชิงเดียวที่มีเนื้อที่ภายในเป็นเซตนูน (convex set)Definition and properties of convex polygons with interactive animation สมบัติต่อไปนี้ของรูปหลายเหลี่ยมเชิงเดียว ซึ่งเทียบเท่าได้กับสมบัติของรูปหลายเหลี่ยมนูน

 มุมภายในทุกมุมมีขนาดน้อยกว่า 180 องศา
 ส่วนของเส้นตรงทุกเส้นที่เชื่อมระหว่างจุดยอดสองจุดใด ๆ จะวางตัวอยู่ภายในขอบเขตของรูปหลายเหลี่ยม

รูปหลายเหลี่ยมเชิงเดียวจะเป็น รูปหลายเหลี่ยมนูนโดยแท้ (strictly convex) ถ้ามุมภายในทุกมุมน้อยกว่า 180 องศา และส่วนของเส้นตรงทุกเส้นที่เชื่อมระหว่างจุดยอดสองจุด ที่ไม่อยู่ติดกัน และไม่ใช่จุดเดียวกัน วางตัวอยู่ภายในขอบเขตของรูปหลายเหลี่ยม

รูปสามเหลี่ยมทุกรูปที่ไม่ได้อยู่ในภาวะลดรูป เป็นรูปหลายเหลี่ยมนูนโดยแท้

 รูปหลายเหลี่ยมเว้า 
thumb|right|150px|ตัวอย่างหนึ่งของรูปหลายเหลี่ยมเว้า
รูปที่ไม่ได้เป็นรูปหลายเหลี่ยมนูนจะเรียกว่าเป็น รูปหลายเหลี่ยมเว้า  หรือรูปหลายเหลี่ยมวกเข้า  รูปหลายเหลี่ยมเว้าจะมีมุมภายในมุมหนึ่งที่มีขนาดมากกว่า 180 องศาเสมอ

รูปหลายเหลี่ยมเว้าเป็นไปได้ที่จะสามารถตัดแบ่งให้เป็นรูปหลายเหลี่ยมนูนหลายรูป ขั้นตอนวิธีสำหรับการแยกส่วนเป็นรูปย่อยไม่กี่รูป โดยใช้เวลาคำนวณเชิงพหุนาม สามารถทำได้และได้อธิบายไว้แล้วโดย Chazelle กับ Dobkin
# ทรานเซล
ทรานเซล  หรือในภาษาอังกฤษเรียกว่า เมตาพอด  เป็นโปเกมอนดักแด้ พบในป่าแห่งแรก ๆ ในเขตคันโตและโจโต เป็นร่างดักแด้ของคาเตอร์ปี โปเกมอนหนอน ทรานเซลสามารถพัฒนาร่างเป็นบัตเตอร์ฟรี โปเกมอนผีเสื้อPokédex: It prepares for evolution by hardening its shell as much as possible to protect its soft body.  ขณะที่ทรานเซลถูกจัดให้เป็นโปเกมอนดักแด้ แต่มันดูคล้ายกับแดกแด้มากกว่า รูปร่างภายนอกของทรานเซลจะหุ้มเกราะเพื่อปกป้องร่างกายอ่อนนุ่มภายในขณะกำลังเปลี่ยนสัณฐานเป็นบัตเตอร์ฟรี และเพื่อเก็บสะสมพลังงานสำหรับการพัฒนา ทำให้ทรานเซลเคลื่อนที่แทบไม่ได้Pokédex: Inside the shell, it is soft and weak as it prepares to evolve. It stays motionless in the shell.  ว่ากันว่ากระดองของทรานเซลแข็งอย่างเหล็ก แต่การกระทบกระทั่งอย่างหนักอย่างกะทันหันอาจก่อให้ร่างกายที่เปราะบางเป็นอันตรายPokédex: Hardens its shell to protect itself. However, a large impact may cause it to pop out of its shell.
# พระราชวังคย็องฮี
คย็องฮีกุง หรือ พระราชวังคย็องฮี เป็นหนึ่งในห้าพระราชวังที่สำคัญที่สุดของราชวงศ์โชซ็อนและเกาหลี ปัจจุบันตั้งอยู่ที่โซล ประเทศเกาหลีใต้ สร้างในช่วงราชวงศ์โชซ็อนตอนปลาย และพระราชวังแห่งนี้ได้เป็นพระราชวังแห่งที่ 2 ขององค์พระมหากษัตริย์ โดยพระราชวังแห่งนี้ตั้งอยู่ทางตะวันตกของโซลจึงเรียกว่า ซอ-กว็อล (พระราชวังตะวันตก) โดยตั้งแต่รัชกาลพระเจ้าอินโจถึงรัชกาลพระเจ้าชอลจงเป็นเวลา 10 รัชกาลที่ประทับที่นี่

ประวัติ
thumb|Seogwoldoan (서궐도안) ภาพวาดทิวทัศน์พระราชวังคย็องฮี
การก่อสร้างเริ่มขึ้นในคริสต์ทศวรรษ 1600 ในรัชสมัยควังแฮกุน

พระราชวังคย็องฮีส่วนใหญ่ถูกเพลิงไหม้ทำลาย 2 ครั้งในคริสต์ศตวรรษที่ 19 ในรัชสมัยพระเจ้าซุนโจและพระเจ้าโคจง ฝ่ายญี่ปุ่นรื้อทำลายส่วนที่เหลือในช่วงที่ครอบครองเกาหลี และสร้างโรงเรียนสำหรับพลเมืองญี่ปุ่นทับ ห้องบัลลังก์ซุงจ็องจ็อนกบประตูฮึงฮวามุน (Heunghwamun gate) โครงสร้างหลักสองแห่งของอดีตพระราชวัง ถูกริ้อและทำไปตั้งที่บริเวณอื่นของกรุงโซล จากนั้นในคริสต์ทศวรรษ 1990 รัฐบาลเกาหลีใต้ริเริ่มโครงการสร้าง"พระราชวังทั้งห้า"ที่ฝ่ายญี่ปุ่นทำลายอย่างหนักขึ้นมาใหม่ แต่ว่าทางรัฐบาลสามารถสร้างใหม่ได้เพียงประมาณร้อยละ 33 ของพื้นที่ทั้งหมดเนื่องจากการเติบโตของนครและการละเลยมานานหลายทศวรรษhttp://parks.seoul.go.kr/park/common/park_info/park_info_detail.jsp?p_idx=45&p_cate=4
# แช เจ-กง
แช เจ-กง (12 พฤษภาคม 2263 (วันที่ 6 เดือน 4 ปีจันทรคติ) ~ 22 กุมภาพันธ์ 2342 (วันที่ 18 เดือน 1 ปีจันทรคติ))  Chaejegongseonsaengmyo (Tomb of Chae Jegong)) เป็นนักวิชาการ นักเขียน ขุนนางในสมัยโชซอนของเกาหลี เขาสอบผ่านระดับภาค (향시) เมื่ออายุได้ 15 ปี และดำรงตำแหน่งราชการระดับสูงตลอดชีวิต เช่น ย็องอีจ็อง เขามาจาก ตระกูลแชแห่งพย็องกัง
# เจ้าหญิงฮวาวาน
เจ้าหญิงฮวาวาน (ค.ศ. 1737–1808) เป็นพระราชธิดาของพระเจ้าย็องโจ กษัตริย์แห่งโชซอน กับพระสนมย็องบิน ตระกูลอี หรือพระนางซอนฮี เป็นพระเชษฐภคินีขององค์ชายรัชทายาทซาโด และเป็นพระปิตุจฉาของพระเจ้าช็องโจ องค์หญิงฮวาวานทรงอภิเษกสมรสกับจองชีดัล ราชบุตรเขยแห่งอิลซอง (อิลซองวี) แต่ราชบุตรเขยอิลซองเสียชีวิตไปเสียก่อน องค์หญิงฮวาวานจึงทรงรับพระโอรสบุญธรรมมาเลี้ยงดู ชื่อว่า จองฮูกยอม

บันทึกของพระนางฮเยกย็อง ฉบับปี ค.ศ. 1800 กล่าวว่า หลังจากที่เจ้าหญิงฮวาพยอง พระธิดาองค์โปรดของพระเจ้าย็องโจพระเชษฐภคินีของเจ้าหญิงฮวาวาน สิ้นพระชนม์ไป พระเจ้ายองโจก็ทรงยกย่ององค์หญิงฮวาวานเป็นพระธิดาองค์โปรดองค์ใหม่ มีอยู่ครั้งหนึ่ง มีข่าวลือว่าองค์ชายรัชทายาทมีพระประสงค์จะสังหารราชบุตรเขยอิลซอง แต่องค์ชายรัชทายาทก็มีพระราชสาส์นขอโทษราชบุตรเขยอิลซอง พระนางฮเยกยองอธิบายว่าด้วยเหตุที่องค์ชายเคยละเว้นชีวิตสามีขององค์หญิงฮวาวานไว้ทำให้นางทรงช่วยเหลือองค์ชายรัชทายาทอยู่เสมอ โดยเฉพาะเมื่อองค์ชายรัชทายาททรงมีอาการทางพระสติ องค์หญิงฮวาวานจะคอยแก้ความผิดต่าง ๆ ขององค์ชายให้พระเจ้ายองโจฟังเสมอ

แต่เมื่อองค์ชายรัชทายาททรงอยากจะออกนอกพระราชวัง ได้บังคับขู่เข็ญองค์หญิงฮวาวานว่าให้ขอร้องพระเจ้าย็องโจให้อนุญาตให้องค์ชายทรงออกจากวังได้ โดยจับจองฮูกยอม พระโอรสบุญธรรมของพระนางเป็นตัวประกัน เจ้าหญิงฮวาวานจึงรับเสด็จไปหาพระเจ้าย็องโจ ขอให้เจ้าชายรัชทายาทได้ประพาสเมืองอนยาง ทำให้เมื่อเจ้าชายรัชทายาทจังฮอนถูกบังคับให้เข้าไปอยู่ในกล่องไม้ เจ้าหญิงฮวาวานทรงไม่ช่วยอะไร 

พระนางฮเยกยองทรงไม่ถูกชะตากับเจ้าหญิงฮวาวาน ดังที่ทรงเขียนไว้ในบันทึก ทรงเรียกเจ้าหญิงฮวาวานว่า "จองฮูหยิน" เมื่อพระชายาถูกปลด ทรงฝากฝังพระโอรสพระนัดดารัชทายาท (คือ เจ้าชายอีซาน) ไว้กับเจ้าหญิงฮวาวาน ด้วยเหตุที่ขณะนั้นเจ้าหญิงทรงเป็นสตรีผู้ทรงอำนาจที่สุดในวัง ไม่ว่าพระนางจะตรัสสิ่งใดพระเจ้าย็องโจจะทรงเชื่อและทำตามเสมอ ทำให้พระนางเริ่มจะกระหายอำนาจ เจ้าหญิงฮวาวานทรงควบคุมพระนัดดารัชทายาทอย่างใกล้ชิด เลี้ยงดูเสมือนพระโอรสของพระนางเอง แต่ก็กีดกันมิให้พระนัดดามีสนม ใส่ความให้พระนัดดารัชทายาททรงเกลียดชังพระชายา (มเหสีฮโยอี) และพระมารดาพระนางฮเยกย็อง

เจ้าหญิงฮวาวานรวมทั้งพระโอรสบุญธรรมจองฮูกยอมร่วมมือกับขุนนางตระกูลคิมที่เป็นพระญาติของพระนางช็องซุน เช่น คิมควีจู ในการทำลายอำนาจของตระกูลฮงแห่งพงซาน โดยกล่าวหาฮง พง-ฮัน พระบิดาของพระนางฮเยกย็อง ว่าเป็นกบฏ และใส่ความฮง อิน-ฮัน พระปิตุลาของพระนางฮเยกย็อง เมื่อพระนัดดารัชทายาทขึ้นครองราชย์เป็นพระเจ้าช็องโจ พระเจ้าช็องโจทรงสั่งประหารชีวิตจองฮูกยอมใน ค.ศ. 1776 และใน ค.ศ. 1778 ได้ปลดเจ้าหญิงฮวาวานเป็นสามัญชน และเนรเทศไปในที่สุด

 พงศาวลี
# เพอร์ฟูม (แก้ความกำกวม)
เพอร์ฟูม  สามารถหมายถึง
 น้ำหอม
 เพอร์ฟูม (นวนิยาย)  นวนิยายภาษาเยอรมันปี 1985 โดย Patrick Süskind 
 น้ำหอมมนุษย์  ภาพยนตร์ปี 2008 โดย ทอม ทีคแวร์
 เพอร์ฟูม (วงดนตรี) วงดนตรีเจป็อป
# วัดพุลกุกซา
วัดพุลกุกซา  เป็นวัดในพระพุทธศาสนา ตั้งอยู่ที่จังหวัดคย็องซังเหนือ ประเทศเกาหลีใต้ เป็น 1 ในมรดกโลก ของเกาหลีใต้ วัดนี้ถือว่าเป็นผลงานชิ้นสุดยอดในยุคทองของพระพุทธศาสนาในอาณาจักรชิลลา

 ประวัติศาสตร์ 
230px|thumb|แผนที่ของอาคารหลัก
ในบันทึกของวัดบันทึกว่าวัดนี้เดิมเป็นวัดเล็ก ๆ สร้างในปี ค.ศ. 528 (พ.ศ. 1071) ในบันทึกสามก๊กแห่งเกาหลี กล่าวว่าวัดที่เห็นในปัจจุบันสร้างในรัชสมัยพระเจ้าคย็องด็อกแห่งราชอาณาจักรชิลลาในปี ค.ศ. 751 (พ.ศ. 1294) และมาสร้างสำเร็จในปี ค.ศ. 774 ตรงกับรัชสมัยพระเจ้าฮเยกง พร้อมกับพระราชทานชื่อวัดว่า "พุลกุกซา" แปลว่า "พุทธภูมิ"
# เทศบาลตำบลจอหอ
เทศบาลตำบลจอหอ เป็นเทศบาลแห่งหนึ่งใน อำเภอเมืองนครราชสีมา จังหวัดนครราชสีมา ครอบคลุมบางส่วนของตำบลจอหอ และ ตำบลบ้านเกาะ

 ประวัติ 
 วันที่ 29 ตุลาคม พ.ศ. 2457 ได้ตั้งกิ่งอำเภอจอหอ ขึ้นกับอำเภอเมืองนครราชสีมาแจ้งความกระทรวงมหาดไทย เรื่อง ตั้งกิ่งอำเภอ (กิ่งอำเภอท่าช้าง และกิ่งอำเภอจอหอ ให้อยู่ในความปกครองของอำเภอเมือง เมืองนครราชสีมา)
 วันที่ 1 กันยายน พ.ศ. 2481 ได้ยุบกิ่งอำเภอจอหอประกาศกระทรวงมหาดไทย เรื่อง ยุบกิ่งอำเภอจอหอขึ้นอำเภอเมืองนครราชสีมา จังหวัดนครราชสีมา
 วันที่ 12 ธันวาคม พ.ศ. 2510 ได้จัดตั้งสุขาภิบาลจอหอประกาศกระทรวงมหาดไทย เรื่อง จัดตั้งสุขาภิบาลจอหอ อำเภอเมืองนครราชสีมา จังหวัดนครราชสีมา
 วันที่ 13 กุมภาพันธ์ พ.ศ. 2542 ได้ยกฐานะจากสุขาภิบาลจอหอ เป็น เทศบาลตำบลจอหอ

 อาณาเขต 
เทศบาลตำบลจอหอ มีอาณาเขตติดต่อ ดังนี้

 ทิศเหนือ ติดกับ องค์การบริหารส่วนตำบลจอหอ และ เทศบาลตำบลโคกสูง
 ทิศตะวันออก ติดกับ องค์การบริหารส่วนตำบลตลาด และ องค์การบริหารส่วนตำบลบ้านโพธิ์
 ทิศใต้ ติดกับ องค์การบริหารส่วนตำบลบ้านเกาะ
 ทิศตะวันตก ติดกับ องค์การบริหารส่วนตำบลจอหอ

 ชุมชน 
ชุมชนในเขตเทศบาลในตำบลจอหอมีทั้งหมด 24 ชุมชนดังนี้

หมู่ที่ 1 ตำบลจอหอ

 ชุมชนพะเนาว์พัฒนา 	 
 ชุมชนเงาจันทร์ 	
 ชุมชนแสงประทีป 	
 ชุมชนร่วมใจพัฒนา 	
 ชุมชนบุญชูพัฒนา 	

หมู่ที่ 3 ตำบลจอหอ

 ชุมชนโนนโพธิ์พัฒนา 	
 ชุมชนประปาจอหอ 	
 ชุมชนจอหอพัฒนา 	
 ชุมชนมิตรภาพพัฒนา 	
 ชุมชนหอนวรัตน์ 	

หมู่ที่ 4 ตำบลจอหอ

 ชุมชนจอหอนิมิตรใหม่ 	
 ชุมชนจอหออยู่เจริญ 	

หมู่ที่ 5 ตำบลจอหอ

 ชุมชนช่องอู่พัฒนา 	
 ชุมชนสุขสันต์
 ชุมชนรวมใจพัฒนา 	

หมู่ที่ 13 ตำบลจอหอ

 ชุมชนพิมานธานี 	
 ชุมชนวิมานทองธานี 	
 ชุมชนพรพูนสุข 	
 ชุมชนพฤกษ์พนา 	
 ชุมชนทรัพย์เพิ่มพูน 	
 ชุมชนรัตนภิธาน 	
 ชุมชนสุรภิธาน 	 

หมู่ที่ 14 ตำบลจอหอ

 ชุมชนบ้านปูน	
 ชุมชนรัตนวิลล์

 วัด 
ในเขตเทศบาลตำบลจอหอ มี วัดอยู่ทั้งหมด 4 แห่ง ดังนี้

 วัดท่ามะยม
 วัดสูง
 วัดช่องอู่
 สำนักสงฆ์วัดพายัพ (สาขาบ้านปูน)

 สถานศึกษา 
สถานศึกษาในสังกัดเทศบาลตำบลจอหอ ดังนี้
 ไม่มี
สถานศึกษาในสังกัดสำนักงานเขตพื้นที่การศึกษานครราชสีมา เขต 1 ดังนี้
 โรงเรียนบ้านจอหอ
 โรงเรียนสุรนารายณ์วิทยา
# ไรอัน กิกส์
ไรอัน โจเซฟ กิกส์ (, สกุลเดิม วิลสัน; เกิดเมื่อวันที่ 29 พฤศจิกายน ค.ศ. 1973)) เป็นผู้ฝึกสอนและอดีตนักฟุตบอลชาวเวลส์ อดีตผู้จัดการทีมชาติเวลส์ ทั้งยังเป็นเจ้าของร่วมซอลฟอร์ดซิตี อีกด้วย โดยถือเป็นหนึ่งในผู้เล่นที่ดีที่สุดในรุ่นของเขา

ประวัติ
กิกส์ เป็นนักฟุตบอลดั้งเดิมของสโมสรตั้งแต่ยังเป็นเยาวชน โดยประเดิมการเล่นเป็นตัวจริงให้แก่แมนเชสเตอร์ยูไนเต็ดชุดใหญ่ด้วยอายุเพียง 17 ปี ในวันที่ 2 มีนาคม ค.ศ. 1991 โดยลูกยิงของกิกส์ที่เป็นที่จดจำได้เป็นอย่างดี คือ การลากลูกเข้าไปยิงประตูด้วยตนเองอย่างสวยงาม ในรายการเอฟเอคัพ ฤดูกาล 1998–99 ที่แมนเชสเตอร์ยูไนเต็ดเอาชนะอาร์เซนอลไปได้ ในรอบรองชนะเลิศนัดแข่งใหม่ 1–2 ในช่วงต่อเวลาพิเศษ ซึ่งทำให้แมนเชสเตอร์ยูไนเต็ดได้ทริปเปิลแชมป์ หรือสามแชมป์ในที่สุด

เมื่อวันที่ 22 เมษายน ค.ศ. 2014 สโมสรได้แต่งตั้งกิกส์ ทำหน้าที่ผู้จัดการทีมและเป็นผู้เล่นชั่วคราวจนจบฤดูกาล  

ซึ่งผลงานนัดแรกของกิกส์ที่ได้ทำหน้าทีผู้จัดการทีมนับว่ายอดเยี่ยม เมื่อแมนเชสเตอร์ยูไนเต็ดเป็นฝ่ายเล่นในสนามของตัวเอง สามารถเอาชนะนอริชซิตีไปได้ 4–0 รวมผลงานที่กิกส์เป็นผู้จัดการทีมทั้งหมด 4 นัด ชนะ 2 เสมอ 1 และแพ้ 1  และจบฤดูกาลด้วยอันดับที่ 7

เมื่อวันที่ 19 พฤษภาคม ค.ศ. 2014 กิกส์ได้ประกาศยุติการเล่นฟุตบอลด้วยวัย 40 ปี หลังจากเป็นรับใช้ให้กับสโมสรมานานถึง 24 ปี และได้รับแต่งตั้งให้เป็นผู้ช่วยผู้จัดการทีมคนใหม่ภายใต้การจัดการทีมของ ลูวี ฟัน คาล

ในวันที่ 2 กรกฎาคม ค.ศ. 2016 กิกส์ได้แยกทางกับแมนเชสเตอร์ยูไนเต็ดหลังจากอยู่มานานถึง 29 ปี ด้วยความต้องการที่จะเป็นผู้จัดการทีมด้วยตัวเอง เนื่องจากแมนเชสเตอร์ยูไนเต็ดได้แต่งตั้งโชเซ มูรีนโย เข้ามาเป็นผู้จัดการทีมคนใหม่ ซึ่งคาดกันว่ามูรีนโยจะไม่เลือกกิกส์ให้เป็นผู้ช่วย

 ผลงาน 
 แมนเชสเตอร์ยูไนเต็ด 
 พรีเมียร์ลีก แชมป์ 13 สมัย : ฤดูกาล 1992-1993, 1993-1994, 1995-1996, 1996-1997, 1998-1999, 1999-2000, 2000-2001, 2002-03, 2006-2007, 2007-2008, 2008-2009, 2010-2011, 2012-2013
 เอฟเอคัพ แชมป์ 4 สมัย : ฤดูกาล 1993-1994, 1995-1996, 1998-1999, 2003-2004
 ลีกคัพ แชมป์ 4 สมัย : ฤดูกาล 1991-1992, 2005-2006, 2008-2009, 2009-2010
 เอฟเอคอมมิวนิตีชีลด์ 8 สมัย : ปี 1993, 1994, 1996, 1997, 2003, 2007, 2008, 2010
 ยูฟ่าแชมเปียนส์ลีก แชมป์ 2 สมัย : ฤดูกาล 1998-1999, ฤดูกาล 2007-2008
 ยูฟ่าซูเปอร์คัพ แชมป์ 1 สมัย : ปี 1991
 ฟุตบอลชิงแชมป์สโมสรโลก แชมป์ 2 สมัย : ปี 1999 ,ปี 2008

 รางวัลส่วนตัว 

 นักฟุตบอลยอดเยี่ยมของพีเอฟเอ : 2009
 ดาวรุ่งยอดเยี่ยมของสมาคมนักฟุตบอลอาชีพ : 1992, 1993
 บราโว อวอร์ด : 1993
 ได้รับเลือกให้อยู่ในทีมแห่งทศวรรษของพรีเมียร์ลีก : 2003
 ได้รับเลือกเข้าสู่หอเกียรติยศฟุตบอลอังกฤษ : 2005
 นักฟุตบอลเวลส์ยอดเยี่ยมแห่งปี : 1996, 2006
 รางวัลผู้เล่นยอดเยี่ยมประจำเดือนของพรีเมียร์ลีก : กันยายน 1993, สิงหาคม 2006, กุมภาพันธ์ 2007 
 ได้รับเลือกให้อยู่ในทีมแห่งศตวรรษของสมาคมนักฟุตบอลอาชีพ : 2007
 ได้รับเลือกให้อยู่ในทีมยอดเยี่ยมแห่งปีของสมาคมนักฟุตบอลอาชีพ : 1993, 1994, 1995, 1996, 1998, 2001, 2007
# เซ โชนางง
เซ โชนางง (, ค.ศ. 966–1017) เป็นกวีหญิงชาวญี่ปุ่นผู้ประพันธ์รวมบทความชื่อ มากูระโนะโซชิ (枕草子, makura no sōshi, หนังสือข้างหมอน) และเป็นนางในราชสำนักสมัยกลางยุคเฮอัง ถวายการรับใช้จักรพรรดินีเทชิ หรือ ซาดาโกะ และเป็นกวีหญิงร่วมสมัยเดียวกับ มุราซากิ ชิกิบุ

ยังไม่เป็นที่ปรากฏว่าชื่อจริงของ เซ โชนางง ชื่ออะไร คำเรียกขานว่า เซ โชนางง มาจากธรรมเนียมหลีกเลี่ยงการเรียกชื่อจริงของสตรีชั้นสูง โดยจะเรียกชื่อแทนตัวจากยศตำแหน่ง ส่วนหนึ่งของชื่อจริง หรือไม่ก็เรียกตามยศของญาติทางฝ่ายชาย สันนิษฐานกันว่า:

เซ (清, Sei) มาจากชื่อตระกูลคิโยฮาระ (清原, Kiyohara)

โชนางง (少納言, Shōnagon) เป็นชื่อตำแหน่งหนึ่งของขุนนางในอำมาตยสภา (太政官, Daijōkan)

ไม่มีหลักฐานว่าญาติคนใดของเธอได้ตำแหน่งโชนางง  บรรดานักวิชาการทั้งหลายสันนิษฐานว่าอาจจะเป็นไปได้ที่ชื่อจริงของเธอคือ คิโยฮาระ นางิโกะ (清原 諾子)

หลักฐานรายละเอียดของชีวประวัติของเธอที่นอกเหนืองานเขียนของเธอเอง มีอยู่น้อยมาก กล่าวว่าเธอเป็นบุตรีของ คิโยฮาระ โนะ โมโตสุเกะ (清原 元輔) นักปราชญ์และกวีแบบวะกะ ที่มีชื่อเสียง ปู่ของเธอคือ คิโยฮาระ โนะ ฟูกูยาบุ (清原 深養父) กวีชื่อชื่อดัง แต่พวกเขาก็เป็นเพียงขุนนางชั้นกลางเท่านั้น" Sei Shōnagon ". วิกิพีเดียภาษาอังกฤษ.
 
เมื่ออายุได้ 27 ปี เธอแต่งงานกับทาจิบานะ โนริมิสึ (橘 則光) เมื่ออายุ 16 ปี และมีบุตรชายด้วยกัน 1 คน  หลังจากนั้น เธอแต่งงานใหม่กับ ฟุจิวาระ มุเนโยะ (藤原 棟世) และมีบุตรีให้เขา ราวปี ค.ศ. 990 เธอเริ่มเข้าถวายการรับใช้จักรพรรดินีเทชิบุตรีของฟุจิวาระ มิจิทากะ (藤原 道隆) จักรพรรดินีในพระจักรพรรดิอิจิโจและหย่าขาดกับสามี ตำหนักของจักรพรรดินีเทชิในเวลานั้น  กลายเป็นศูนย์กลางของกิจกรรมทางวัฒนธรรมในราชสำนักเฮอัน  

เซ โชนางง มีชื่อเสียงจาก มากูระโนะโซชิ งานเขียนที่รวบรวมบทความเกี่ยวกับเรื่องต่าง ๆ ทั้งเรื่องฤดูกาล เรื่องซุบซิบ บทร้อยกรอง การสังเกตการณ์ในเรื่องต่าง ๆ การบ่นเรื่องที่ไม่ชอบ และเรื่องราวที่เธอคิดว่าสนุกสนานน่าสนใจ ระหว่างช่วงเวลาที่เธอทำงานในราชสำนัก

ในมากูระโนะโซชิยังเขียนถึง เหตุการณ์วิกฤตของจักรพรรดินีเทชิ เมื่อขาดคนมีอำนาจหนุนหลัง หลังจากบิดาเสียชีวิตและพี่ชายถูกเนรเทศ โดยศัตรูทางการเมืองคนสำคัญ อาของเธอ ฟุจิวาระ มิจินางะ (藤原 道長) รวบอำนาจการปกครองในราชสำนักไว้ในมือ ยังได้ส่งบุตรีของเขา โชชิ หรือ อากิโกะ เข้ามาเป็นพระชายาของจักรพรรดิอิจิโจ   

ด้วยมีเหตุเพลิงไหม้พระราชวังเฮอันบ่อยครั้ง จักรพรรดินีเทชิจึงถูกส่งไปพำนักชั่วคราวขณะก่อสร้างพระราชวังใหม่ที่ที่ประทับสำหรับจักรพรรดินีนอกพระราชฐาน  เซ โชนางง บันทึกไว้ว่า จักรพรรดินีเทชิ เจ้านายของเธอเสียชีวิตจาการคลอดบุตรในปี ค.ศ. 1000 ไม่มีหลักฐานเกี่ยวกับชีวิตของเซ โชนางง หลังปี ค.ศ. 1001 เซ โชนางง เริ่มเขียน มากูระโนโซชิ ในราชสำนักและเขียนจนจบหลังจากการเสียชีวิตของจักรพรรดิเทชิ โดยสันนิษฐานว่า อาจจะเขียนจบในปลายปี ค.ศ. 1010 ซึ่งอาจจะเพื่อเป็นของขวัญให้พระธิดาของจักรพรรดินีเทชิ โดยงานเขียนในมากูระโนะโซชิ จะเขียนถึงบรรยาการอันสนุกสนานหรูหราในวังของจักรพรรดิสาวเป็นส่วนใหญ่" Sei Shōnagon " . Other Women's Voices.

เช โชนางง ยังเป็นที่รู้กันทั่วไปว่า เป็นคู่แข่งคนสำคัญของ กวีหญิงร่วมสมัย มุราซากิ ชิกิบุ ผู้ประพันธ์ ตำนานเก็นจิ อีกทั้งยังถวายการรับใช้จักรพรรดินีโซชิ ผู้เป็นศัตรูทางการเมืองของจักรพรรดินีเทชิ มุราซากิ ชิกิบุ ได้เขียนถึง เซ โชนางง ในบันทึกของเธอ (มุราซากิโนะนิกกิ) อีกด้วย" Sei Shōnagon ". วิกิพีเดียภาษาอังกฤษ.

 ศึกษาเพิ่มเติม 

 Britannica | Sei Shonagon
 The Lists of a Lady-in-Waiting: A Portrait of the Author of The Pillow Book 
  Sei Shogon | Wikiquote
# ยุทธจักรนักจำ
ยุทธจักรนักจำ  เป็นรายการเกมโชว์รายการหนึ่งของ เจเอสแอล ออกอากาศตั้งแต่วันที่ 4 มกราคม - 27 กันยายน พ.ศ. 2546 ออกอากาศทางช่องโมเดิร์นไนน์ทีวี โดยรูปแบบรายการจะเน้นเรื่องความจำ ส่วนด้านแสง สี เสียงนั้น จะมีเอกลักษณ์คือ ตราสัญลักษณ์รายการจะมีรูปหุ่นยนต์ประกอบอยู่ , เสียงเพลงไตเติ้ลที่ใช้ในรายการจะเป็นแนวไซเบอร์ และการชิงสัญญาณเพื่อตอบคำถามจะใช้แบบการปั่น

 พิธีกร 
 เชษฐวุฒิ วัชรคุณ
 วรรธนะ กัมทรทิพย์
 สราวุฒิ พุ่มทอง  (พิธีกรภาคสนาม)

 ผู้เข้าแข่งขัน 
ในแต่ละสัปดาห์จะมีผู้เข้าแข่งขัน 3 ท่าน (จากทางบ้าน) แต่ในการเรียกผู้เข้าแข่งขันในรายการนี้จะเรียกว่า "ผู้ท้าประลอง" 

 รอบแรก 

ในรอบแรกจะมีเกมทั้งหมด 6 เกม แต่จะให้ผู้เข้าแข่งขันเลือกมา 3 เกม โดยเกมที่ผู้เข้าแข่งขันได้เล่นนั้นจะมีเกมต่างๆ เช่น "มองอย่างเซียน" , "กรี๊งไปเลย" ฯลฯ โดยรูปแบบของเกมดังกล่าวจะมีลักษณะคล้ายๆ กันเกือบทุกเกม เช่น ให้จดจำลักษณะสิ่งของโดยให้เวลา 1 นาที หลังจากนั้นจะมีคำถามทั้งหมด 5 ข้อ (ในบางเกมมีมากกว่า 5 ข้อ) ซึ่งจะถามเกี่ยวกับลักษณะของสิ่งของนั้นๆ หากถูกจะได้คะแนนข้อละ 1 คะแนน ยกเว้นเกมกรี๊งไปเลย ที่ผู้เข้าแข่งขันจะจดหมายเลขโทรศัพท์ของผู้เข้าแข่งขันและบอกคำสำคัญที่ญาติของบุคคลในครอบครัวเรียกเป็นประจำ ถ้าหากว่าญาติหรือบุคคลในครอบครัวตอบมาตรงกับคำสำคัญดังกล่าวถูกจะได้คะแนนไป ผู้ที่ได้คะแนนมากที่สุด 2 คนจะผ่านเข้ารอบต่อไป

 รอบสอง 
จะมีเกมทั้งหมด 6 เกมเช่นเดียวกับรอบแรก โดยเกมในรอบนี้จะเป็นแบบวนย้อนกลับ กล่าวคือ เมื่อผู้เข้าแข่งขันพูดคำอะไรออกมา ผู้เข้าแข่งขันอีกท่านหนึ่งจะต้องพูดออกมา โดยจะต้องพูดและจำคำที่พูดไปแล้วทั้งหมดให้ได้ เป็นลักษณะนี้ไปเรื่อยๆ จนกว่าจะมีผู้เข้าแข่งขันคนหนึ่งจำผิด เกมจะหยุดลง และผู้เข้าแข่งขันอีกคนจะได้คะแนน 1 คะแนน ถ้าผู้เข้าแข่งขันคนใดได้คะแนน 2 คะแนนจะได้เข้าสู่รอบ Jackpot ต่อไป (แข่งในระบบ 2 ใน 3 เกม)

 รอบ Jackpot 
รอบนี้จะให้ผู้เข้าแข่งขันจดจำใบหน้าทั้งหมด 100 คนจากโจทย์ที่กำหนดให้ โดยมีเวลา 3 วันก่อนวันบันทึกเทป โดยในรอบนี้ผู้เข้าแข่งขัน (ในรอบนี้รายการจะเรียกว่า "เจ้ายุทธจักรนักจำ") จะต้องทายใบหน้าทั้งหมด 100 คน โดยอาศัยความจำในเวลา 10 วินาทีต่อคน ซึ่งจะต้องทายชื่อถูกภายในครั้งแรกที่ตอบเท่านั้น หากสามารถทายถูกครบตามที่กำหนดจะได้รับเงินรางวัลดังนี้
 จำนวนหน้าที่ทายถูก เงินรางวัลที่ได้รับ (บาท) 30 20,000 60 40,000 100 100,000

 แหล่งข้อมูลอื่น 
 http://www.jslglobalmedia.com 
 http://www.youtube.com/watch?v=BPtIc8gm2sg&feature=related
# โอเอส/2
โอเอส/2 (อ่านว่า โอเอสทู) เป็นระบบปฏิบัติการคอมพิวเตอร์ ที่เริ่มแรกพัฒนาโดยไมโครซอฟท์และไอบีเอ็ม แต่ต่อมาทางไอบีเอ็มได้พัฒนาต่อเพียงผู้เดียว ชื่อของโอเอส/2ย่อมาจาก "Operating System/2" การพัฒนาโอเอส/2เริ่มต้นเมื่อสิงหาคม พ.ศ. 2528 ภายใต้ชื่อรหัสว่า ซีพี/ดอส (CP/DOS) โดยใช้เวลาในการพัฒนาทั้งหมดสองปีในการออกรุ่นโอเอส/2 1.0 เมื่อเมษายน พ.ศ. 2530 จนกระทั่งในปี 2533 ไมโครซอฟท์ได้แยกและถอนตัวจากการพัฒนาเมื่อทางไมโครซอฟท์ได้ออกซอฟต์แวร์ วินโดวส์ 3.0 ในขณะที่โอเอส/2 ออกรุ่น 1.3 

โอเอส/2 เลิกพัฒนาตั้งแต่ 31 ธันวาคม 2549

ต่อมาบริษัท Serenity Systems ได้วางจำหน่ายระบบปฏิบัติการโอเอส/2ภายใต้ชื่อเครื่องหมายการค้า eComStation โดยเวอร์ชันแรกที่สเถียรคือรุ่น 1.2R ออกเมื่อเดือน พฤศจิกายน พ.ศ. 2548 เวอร์ชันล่าสุดคือรุ่น 2.0 RC7 Silver ออกเมื่อเดือน สิงหาคม พ.ศ. 2552
# พล ตัณฑเสถียร
พล ตัณฑเสถียร (เกิด 1 เมษายน พ.ศ. 2514) ชื่อเล่น พล เป็นนายแบบ นักแสดง นักร้อง และคอลัมนิสต์ชาวไทย มีผลงานการแสดงที่มีชื่อเสียงเช่น คู่กรรม เมื่อปี พ.ศ. 2539  

 ประวัติ 
จบการศึกษาระดับปริญญาตรีจาก คณะนิติศาสตร์ มหาวิทยาลัยธรรมศาสตร์

ปัจจุบันได้ผันตัวเองไปเป็นเชฟและเปิดร้านอาหารของตัวเองที่ชื่อว่า Spring & Summer สุขุมวิท ซอย 39 และร้านอาหาร Wicked สยามสแควร์วันในปี พ.ศ. 2559

 ผลงาน 
ปี พ.ศเรื่องรับบทเป็นออกอากาศ2539อารีดังร.ท.ภูผา ช่อง 52540จินตปาตีภูมัยช่อง 3บ่วงดวงใจเรียบคุณนายส้มหล่น2542รักสุดหัวใจเจ้าภูผาสามีราพณ์ ลิ้มวัฒนาถาวรกุลเก้าอี้ขาวในห้องแดง อินทร2544ฉันไม่รอวันนั้นรชาไม้แปลกป่าเอกเส้นสายลายรักสามีเงินผ่อนนายแพทย์ศตวรรษ ศิวนารถ (หมอวรรษ)2545หนูชื่อทองสร้อยค่ะพฤกษ์ เวียงคีรีต้นรักดอกงิ้วบุญผเรศน์ช่อง 5สวัสดีคุณนาย ชายดวงตะวันช่อง 32547คุณแม่รับฝากจับสะใภ้ใส่สกุล2549ลอดลายมังกรแอนดี้ช่อง 52550ตามรอยพ่อศิลาช่อง 9ละอองดาวท่านชายสดายุ มยุรฤทธิ์ช่อง 5คือสายใยแห่งรัก เลอศักดิ์2552อยากหยุดตะวันไว้ที่ปลายฟ้านายพลศารทูล2558ทอฝันกับมาวินชนะ วัฒนศิริช่องวัน2564แต้มรัก Mr.Lipstickดร.พนัส ศรีนครินทร์จีเอ็มเอ็ม 252565สามีเงินผ่อนเจ้าสัวนันทพลอมรินทร์ทีวี2567ในรอยทราย มนต์ช่อง 7ดวงใจเทวพรหม ตอน ลออจันทร์ พลอากาศเอก หม่อมราชวงศ์รณพีร์ จุฑาเทพ (คุณชายพีร์) (รับเชิญ)ช่อง 3ใจพิสุทธิ์ พลอากาศเอก หม่อมราชวงศ์รณพีร์ จุฑาเทพ (คุณชายพีร์) ดุจอัปสร พลอากาศเอก หม่อมราชวงศ์รณพีร์ จุฑาเทพ (คุณชายพีร์) (รับเชิญ) พรชีวัน

 ละครซิทคอม 
 ปี พ.ศ. 2558 วุ่นรักพลพรรคตั้งตัว (ช่อง นาว 26/ซี สตูดิโอ) รับบท เทียน (รับเชิญ)

 ผลงานภาพยนตร์ 
 คู่กรรม 2 รับบท กลินท์ หรือ โยอิจิ (คู่กับ จอย ศิริลักษณ์ ผ่องโชค) พ.ศ. 2539

 ผลงานละครเวที
 ทึนทึก 2 (ละครเวที)2545
 ทึนทึก 3 (ละครเวที)2554
 ทึนทึก 4 (ละครเวที)2555
 พบรัก (ละครเวที)2557

 รายการโทรทัศน์ 
 สะกิดดาว ช่อง 9 อ.ส.ม.ท.
 นานาน่าโชว์ ททบ.5
 เวลาท้าเซียน ช่อง 3
 พลพรรคนักปรุง Home Cooked ช่อง 9 เอ็มคอตเอชดี
 My Cooking School 101 นิวทีวี
 Good Mood Good Food อาหารดี อารมณ์ดี อมรินทร์ทีวี และช่อง TGN (คู่กับซอ จียอน)
 3 ลุ้นแสน ช่อง 3

 งานเขียนหนังสือ 
 แม่ครัว 5 นาที ทีเด็ดความอร่อย
 กว่าจะถึงก้นครัว
 เสน่ห์ครัวฝรั่ง
 Itadakimasu
 Candy Man

 ผลงานโฆษณา 
 น้ำตาลลิน
 คนอร์ซุปก้อน
 Prego พาสต้าซอส
 ผลิตภัณฑ์นม ฟอลคอน โพรเฟสชันแนล

 ผลงานเพลง 
 อัลบั้ม Time to sing the album (ปี 2540) สังกัด : BMG 
 ผู้ชายของเธอ 
 เธอคือคนสุดท้าย 
 ฝันไปเอง 
 หนุนตัก 
 เคียงข้างเธอ 
 เกลียดความผิดหวัง 
 ดีอยู่แล้ว 
 จะใช่เธอ(รึเปล่า) 
 พรุ่งนี้ 
 เธอคือคนสุดท้าย
# เทนตะคูไลต์
เทนตะคูไลต์ คือ ซากดึกดำบรรพ์ ในยุคดีโวเนียน, มีอายุระหว่าง 360-410 ล้านปีมาแล้ว เทนตะคูไลต์ยังไม่มีการจำแนกทางอนุกรมวิธานอย่างเป็นทางการแต่บางคนก็จัดให้อยู่ในกลุ่มของผีเสื้อทะเล (pteropod) ซึ่งเป็นหอยกาบเดี่ยวขนาดเล็ก (ลำตัวยาวน้อยกว่า 1 ซม.) อาศัยอยู่บริเวณผิวทะเล จัดอยู่ในชั้นย่อยโอพิสโธบรานเชีย ไฟลั่มมอลลัสก้า เทนตะคูไลต์มีเปลือกรูปกรวยด้วยขนาดระหว่าง 5 ถึง 20 มม.
thumb|left|เทนตะคูไลต์ยุคดีโวเนียนจากแมรีแลนด์ ขนาดแท่งมาตราส่วน 5.0 มม.
 ดูเพิ่ม 
 Treatise on Invertebrate Paleontology, Part W - Miscellanea. Geological Society of America and University of Kansas Press, 1962. LCCN 53012913